RESOLUCIÓN do 11 de febreiro de 2010, da Dirección Xeral de Desenvolvemento Pesqueiro, pola que se fixan as datas para a realización dos exames ordinarios libres correspondentes a 2010, para a obtención das titulacións de lecer na Comunidade Autónoma de Galicia.
CONSELLERÍA DO MAR — III. OUTRAS DISPOSICIÓNS — 25/02/2010

A orde da Consellería de Pesca e Asuntos Marítimos do 8 de xaneiro de 2009 (DOG nº 11, do 16 de xaneiro), establece as condicións e regula os requisitos para a obtención dos títulos habilitadores para o manexo das embarcacións de lecer.
Sendo necesario establecer as datas e as condicións de inscrición para as convocatorias ordinarias libres, reguladas no número 2º do artigo 4 da referida orde e de conformidade co establecido na Orde FOM/3200/2007, do 26 de outubro (BOE nº 264, do 3 de novembro), esta dirección xeral
RESOLVE:
Primeiro.-Convocatoria de exames teóricos.
Os exames teóricos ordinarios libres para o ano 2010, nas convocatorias de maio e setembro realizaranse nas seguintes datas:
1. Patrón para a navegación básica (PNB).
-Día 4 de maio ás 16.30 horas.
-Día 7 de setembro ás 16.30 horas.
Estes exames realizaranse nos tres centros oficiais de ensino pesqueiro: Instituto Politécnico Marítimo-Pesqueiro de Vigo, Escola Oficial Náutico-Pesqueira de Ferrol e Escola Oficial Náutico-Pesqueira de Ribeira.
2. Patrón de embarcación de lecer (PEL).
-Día 11 de maio ás 16.30 horas.
-Día 13 de setembro ás 16.30 horas.
Estes exames realizaranse nos tres centros oficiais de ensino pesqueiro: Instituto Politécnico Marítimo-Pesqueiro de Vigo, Escola Oficial Náutico-Pesqueira de Ferrol e Escola Oficial Náutico-Pesqueira de Ribeira.
3. Patrón de iate (PI).
-Días 20 e 21 de maio ás 16.00 horas.
-Días 23 e 24 de setembro ás 16.00 horas.
Estes exames realizaranse nos tres centros oficias de ensino pesqueiro: Instituto Politécnico Marítimo-Pesqueiro de Vigo, Escola Oficial Náutico-Pesqueira de Ferrol e Escola Oficial Náutico-Pesqueira de Ribeira.
4. Capitán de iate (CI).
-Días 24 e 25 de maio ás 16.00 horas.
-Días 27 e 28 de setembro ás 16.00 horas.
Os exames realizaranse no Instituto Politécnico Marítimo-Pesqueiro de Vigo.
5. Patrón de motos náuticas A e B.
-Día 4 de xuño ás 16.30 horas.
O exame realizarase no Instituto Politécnico Marítimo-Pesqueiro de Vigo.
Segundo.-Convocatoria de exames prácticos.
Os exames prácticos ordinarios libres de navegación e seguridade para o ano 2010 nas convocatorias de maio e setembro realizaranse nas seguintes datas:
1. Patrón para a navegación básica, patrón de embarcacións de lecer, patrón de iate e capitán de iate, a partir do 30 de xuño e 31 de outubro, nas horas e lugares fixados polos centros nos seus taboleiros de anuncios para os candidatos inscritos e que reúnan as condicións establecidas no artigo 7 da Orde do 8 de xaneiro de 2009 (DOG nº 11, do 16 de xaneiro).
2. Os exames prácticos de motos náuticas A e B realizaranse na data e hora que fixe o Instituto Politécnico Marítimo-Pesqueiro de Vigo no seu taboleiro de anuncios.
Terceiro.-Documentación necesaria.
Xunto coa solicitude de admisión ao exame teórico que figura no anexo I da Orde do 8 de xaneiro de 2009 (DOG nº 11, do 16 de xaneiro), os interesados deberán presentar a seguinte documentación:
-Fotocopia do DNI.
-Unha fotografía recente de tamaño carné.
-Xustificante do pagamento de taxas de exame.
-Certificado médico, se fose o caso.
-No caso de que algún candidato teña aprobado unha parte do programa da titulación de patrón ou capitán de iate, deberá presentar o certificado do último exame.
-Para as titulacións de patrón de iate e capitán de iate xustificante de estar en posesión ou en trámites da titulación anterior.
Os interesados en participar no exame práctico de navegación e seguridade, ademais da solicitude, fotocopia do DNI, fotografía e pagamento de taxas deberán cumprir co establecido no artigo 7 da referida Orde do 8 de xaneiro de 2009.
Cuarto.-Prazos para a presentación de solicitudes.
Os candidatos aos exames teóricos e prácticos deberán solicitar a súa admisión ao exame, mediante instancia dirixida ao presidente do tribunal do centro onde desexa examinarse, nos seguintes prazos:
a) Exames teóricos:
Para os exames da convocatoria de maio: do 5 ao 20 de abril.
Para os exames da convocatoria de setembro: do 5 ao 20 de agosto.
b) Exames prácticos:
Para os exames da convocatoria de maio: do 3 ao 18 de xuño.
Para os exames da convocatoria de setembro: do 5 ao 20 de outubro.
Quinto.-Recomendacións.
Recoméndase que a documentación requirida para o exame sexa entregada na secretaría dos centros onde se realice o exame.
Unha vez rematada a proba teórica, o tribunal deberá expoñer no taboleiro de anuncios do centro unha copia das preguntas do exame e o modelo coas respostas correctas, co fin de que os interesados poidan comprobar o resultado do exame, formular posteriores reclamacións ou impugnar as preguntas que consideren que están mal formuladas ou que non se corresponden co temario en vigor.
Sexto.-Esta convocatoria e cantos actos administrativos deriven dela poderán ser impugnados nos casos e nas formas previstos na vixente Lei 30/1992, do 26 de novembro, de réxime xurídico das administración públicas e do procedemento administrativo común, modificada pola Lei 4/1999.
Santiago de Compostela, 11 de febreiro de 2010.
Susana Rodríguez Carballo
Directora xeral de Desenvolvemento Pesqueiro